પાટીદાર અનામત આંદોલનની અત્યારની પરિસ્થિતિએ સરકારને મૂંઝવણભરી સ્થિતિમાં મૂકી દીધી છે. પાલિકા-પંચાયતોની ચૂંટણીનાં પરિણામો પછી સરકાર સતત પાટીદારો સાથે સમાધાનના મૂડમાં છે. એક-બે વાર મધ્યસ્થીઓ દ્વારા આ અંગે પહેલ પણ કરાઈ હતી, પરંતુ લાજપોર જેલમાંથી લખાયેલા હાર્દિકના લેટરબોમ્બે આવી મંત્રણાઓની શક્યતા પર પાણી ફેરવી દીધું હતું. હવે પોલીસ વિભાગ દ્વારા કોર્ટમાં ચાર્જશીટ રજૂ કરી દેવાતા સમાધાનની શક્યતાઓ ફરીથી ધૂંધળી બની છે.